Návrh

Komuniké

Vláda Slovenskej republiky na svojom zasadnutí dňa .................... prerokovala a schválila Návrh na uzavretie Dohody o prístupe Chorvátskej republiky 
k Stredoeurópskej dohode o voľnom obchode. 

Predkladaný materiál obsahuje návrh Dohody o prístupe Chorvátskej republiky k Stredoeurópskej dohode o voľnom obchode (CEFTA), ktorý zahŕňa výsledky  bilaterálnych a multilaterálnych rokovaní predstaviteľov krajín CEFTA a Chorvátskej republiky.

Cieľom predkladaného materiálu je rozšírenie stredoeurópskej zóny voľného obchodu o Chorvátsku republiku, ktorá sa v článku 2 tejto dohody zaviazala, že prijíma a bude uplatňovať Stredoeurópsku dohodu o voľnom obchode v celom jej rozsahu.

Dohoda o prístupe Chorvátskej republiky k CEFTA sa bude predbežne vykonávať od 1. marca 2003.